|  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  ED ΕΛΛΗΝΙΚΗ ΔΗΜΟΚΡΑΤΙΑ**ΥΠΟΥΡΓΕΙΟ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ**  **ΠΕΡΙΦΕΡΕΙΑΚΗ Δ/ΝΣΗ****Α/ΘΜΙΑΣ & Β/ΘΜΙΑΣ ΕΚΠ/ΣΗΣ****ΚΕΝΤΡΙΚΗΣ ΜΑΚΕΔΟΝΙΑΣ****-----****Δ/ΝΣΗ Β/ΘΜΙΑΣ ΕΚΠ/ΣΗΣ****ΑΝΑΤΟΛΙΚΗΣ ΘΕΣΣΑΛΟΝΙΚΗΣ**

|  |  |
| --- | --- |
| Ταχ. Δ/νση: | Σαπφούς 44 |
| Τ.Κ. – Πόλη: | 54627, Θεσσαλονίκη |
| Πληροφορίες | Αντωνία Δαρδιώτη, Υπεύθυνη Περιβαλλοντικής Εκπαίδευσης |
| Τηλέφωνο: | 2310 524838 |
| Φαξ: | 2310 503705 |
| Ιστοσελίδα: | [http://dide-a.thess.sch.gr](http://dide-a.thess.sch.gr/) |
| E-mail: |  mail@dide-a.thess.sch.gr |

  |

|  |  |
| --- | --- |
|  |  |
|  **Θεσσαλονίκη, 17-01-2023** **αριθμ. πρωτ.: 1239** |
|  |
|  |
|  **ΠΡΟΣ:** | Δ/ντές & Δ/ντριες Σχολικών ΜονάδωνΔΔΕ Θεσσαλονίκης(ΠΙΝΑΚΑΣ ΑΠΟΔΕΚΤΩΝ) |

 |

**Θέμα:** **Ενημέρωση για τη συμμετοχή** **στο** **Εκπαιδευτικό Δίκτυο Δράσης: «Φυτεύω και Υιοθετώ ένα δέντρο, δίνω ανάσα στη γη» για το σχολικό έτος 2022-2023**

Η Διεύθυνση Δευτεροβάθμιας Εκπαίδευσης Ανατολικής Θεσσαλονίκης διά της Υπεύθυνης Περιβαλλοντικής Εκπαίδευσης σε συνεργασία με το ΚΕΠΕΑ Ελευθερίου Κορδελιού & Βερτίσκου και το ΚΕΠΕΑ Θέρμης (Λιβάδι) καλωσορίζουν τις σχολικές μονάδες της ΔΔΕ Ανατολικής Θεσσαλονίκης στο Εκπαιδευτικό Δίκτυο Δράσης: **«Φυτεύω και Υιοθετώ ένα δέντρο, δίνω ανάσα στη γη»** για το σχολικό έτος 2022-2023. Στο δίκτυο αυτό συμμετέχουν τη φετινή χρονιά περισσότερα από 500 σχολεία από όλη την Ελλάδα και περισσότεροι από 17.000μαθητές και μαθήτριες.

Στόχος του Εκπαιδευτικού Δικτύου Δράσης: «Φυτεύω και Υιοθετώ ένα δέντρο, δίνω ανάσα στη γη» για το σχολικό έτος 2022-2023 είναι η φύτευση και υιοθεσία δέντρων από μαθητές & μαθήτριες των σχολείων και η εκπαιδευτική πλαισίωσή της δράσης στο πλαίσιο των μαθημάτων, των προγραμμάτων περιβαλλοντικής εκπαίδευσης, των εργαστηρίων δεξιοτήτων κ.λπ. Σκοπός είναι η ευαισθητοποίηση της σχολικής κοινότητας για την αξία των δέντρων ιδιαίτερα μέσα στις πόλεις με αφορμή την παγκόσμια κινητοποίηση για τον μετριασμό της κλιματικής αλλαγής.

Το Δίκτυο σε εθνικό επίπεδο συντονίζεται από τα ΚΕΠΕΑ Ελευθερίου Κορδελιού & Βερτίσκου, Κιλκίς, Ποροΐων και τη Διεύθυνση Πρωτοβάθμιας Εκπαίδευσης Δυτικής Θεσσαλονίκης δια της Υπευθύνου Περιβαλλοντικής Εκπαίδευσης σε συνεργασία με οκτώ ακόμα ΚΕΠΕΑ και 27 Διευθύνσεις Πρωτοβάθμιας ή Δευτεροβάθμιας Εκπαίδευσης (αναλυτικά οι συνεργαζόμενοι εκπαιδευτικοί φορείς στον Πίνακα 2). Για την υλοποίηση της Δράσης μπορείτε να συνεργάζεστε με τον Υπεύθυνο Π.Ε./ΣΔ ή/και το Κ.Ε.ΠΕ.Α. της περιοχής σας.

Τα σχολεία της ΔΔΕ Ανατολικής Θεσσαλονίκης που συμμετέχουν στη δράση παρουσιάζονται συνοπτικά στον Πίνακα 2 ή αναλυτικά στο blog της δράσης στην ηλεκτρονική διεύθυνση: <https://drasiyiothesiadedro.blogspot.com/p/blog-page_74.html> στο Σχολικές Μονάδες 2022-23.

Το Εκπαιδευτικό Δίκτυο Δράσης περιλαμβάνει τις παρακάτω φάσεις μέχρι τη λήξη του σχολικού έτους 2022-2023:

1.Υλοποίηση κεντρικής διαδικτυακής επιμορφωτικής ημερίδας στην οποία θα συμμετέχουν οι εκπαιδευτικοί των συμμετεχόντων σχολικών μονάδων ώστε να ενημερωθούν και να εκπαιδευτούν με επάρκεια (**Δευτέρα 6 Φεβρουαρίου 2023**). Ειδικά για την κεντρική ημερίδα θα σας σταλεί πρόσκληση συμμετοχής στο επόμενο διάστημα. Κατά περιοχή μπορούν να διοργανώνονται επιπλέον επιμέρους επιμορφωτικές δράσεις των συμμετεχόντων εκπαιδευτικών προκειμένου να αντιμετωπιστούν οι τοπικές ιδιαιτερότητες.

2. Παροχή Εκπαιδευτικού και Ενημερωτικού υλικού για τη χρησιμότητα των δέντρων και του πρασίνου από τα ΚΕΠΕΑ/ΚΠΕ και τους/τις Υπεύθυνους Περιβαλλοντικής Εκπαίδευσης και Σχολικών Δραστηριοτήτων που συμμετέχουν στο Δίκτυο μέσω του ιστολογίου της δράσης <https://drasiyiothesiadedro.blogspot.com/>

3. Φύτευση δέντρου / δέντρων από την κάθε σχολική μονάδα σε συνεργασία με το τοπικό Δασαρχείο και την οικία δημοτική αρχή και «υιοθέτησή τους» από τις μαθητικές ομάδες. Η φύτευση στην αυλή του σχολείου, σε περίπτωση που υπάρχει χώρος, είναι η συνιστώμενη επιλογή. Διαφορετικά η φύτευση μπορεί να γίνει σε ελεύθερους-δημόσιους χώρους που θα υποδείξει ο οικείος Δήμος ή το Δασαρχείο. Οι συνεργαζόμενοι εκπαιδευτικοί φορείς θα επιδιώξουν την προμήθεια και διανομή των δεντρυλλίων από τα κατά τόπους Δασαρχεία ή Διευθύνσεις Αναδασώσεων ή Δήμους. Σε περίπτωση που οι σχολικές μονάδες προμηθευτούν δέντρα με άλλους τρόπους, η επιλογή των ειδών θα πρέπει να γίνεται με την σύμφωνη γνώμη των αρμόδιων αρχών.

4. Παροχή κάθε δυνατής φροντίδας (π.χ. πότισμα κ.λπ.) ώστε τα «υιοθετημένα» από τις μαθητικές ομάδες δέντρα να μπορέσουν να αναπτυχθούν.

5. Υλοποίηση εκπαιδευτικών δραστηριοτήτων κατά τη διάρκεια του σχολικού έτους, στο πλαίσιο μαθημάτων, περιβαλλοντικών προγραμμάτων ή εργαστηρίων δεξιοτήτων, ώστε να αναδειχθεί η σημασία των δέντρων και των δασών και η ανάγκη για την φροντίδα και αειφορική διαχείρισή τους.

6. Τήρηση ημερολογίου δραστηριοτήτων καθώς και συλλογή φωτογραφικού υλικού σε όλη τη διάρκεια υλοποίησης της Δράσης.

7. Παραγωγή τελικού τεχνήματος/τεχνημάτων στο τέλος της δράσης από τις σχολικές ομάδες. Το τέχνημα μπορεί να είναι αφίσα (σε χαρτόνι ή/και ηλεκτρονική), ηλεκτρονική παρουσίαση, κατασκευή σχετική με το δέντρο και το δάσος κ.ά.)

8. Δημοσιοποίηση ενεργειών στο ιστολόγιο της δράσης <https://drasiyiothesiadedro.blogspot.com/> με σκοπό την επικοινωνία μεταξύ των εκπαιδευτικών και των φορέων που συμμετέχουν στη δράση (όποτε το κρίνουν σκόπιμο οι εκπαιδευτικοί που συμμετέχουν) και σε τοπικό επίπεδο δημοσιοποίηση στην τοπική κοινότητα κατά την ολοκλήρωση της δράσης. Στο ιστολόγιο μπορείτε να βρείτε χρήσιμες πληροφορίες, συλλογές εκπαιδευτικού υλικού για τα δέντρα και τα δάση καθώς και δράσεις των σχολείων που συμμετείχαν το 2021-22.

9. Αξιολόγηση – αποτίμηση της δράσης από τους συμμετέχοντες φορείς

**Σημαντικές πληροφορίες για την Περιφερειακή Ενότητα Θεσσαλονίκης**

Η Θεσσαλονίκη συμμετέχει με το μεγαλύτερο αριθμό σχολικών ομάδων από κάθε άλλη περιοχή της χώρας! **186** σχολικές ομάδες με **5.350** μαθητές από τις 4 Διευθύνσεις Εκπαίδευσης και συγκεκριμένα 89 σχολεία από τη ΔΠΕ Δυτικής Θεσσαλονίκης, 47 από τη ΔΠΕ Ανατολικής Θεσσαλονίκης, 28 από τη ΔΔΕ Δυτικής Θεσσαλονίκης και 20 από τη ΔΔΕ Ανατολικής Θεσσαλονίκης.

Οι φορείς που συντονίζουν τη δράση στη Θεσσαλονίκη είναι οι Υπεύθυνες Περιβαλλοντικής Εκπαίδευσης των ΔΠΕ Δυτικής Θεσσαλονίκης και ΔΠΕ & ΔΔΕ Ανατολικής Θεσσαλονίκης, το ΚΕΠΕΑ Ελευθερίου Κορδελιού & Βερτίσκου και το ΚΕΠΕΑ Θέρμης.

Για την επιτυχημένη υλοποίηση της δράσης θα συνεργαστούμε με τις Δασικές Υπηρεσίες και τις Δημοτικές Αρχές της περιοχής μας.

Οι διαδικασίες για την προμήθεια των δέντρων που θα φυτευτούν θα γίνουν από τους συντονιστές της δράσης και όχι ξεχωριστά από κάθε σχολική μονάδα. Συγκεκριμένα τα δέντρα θα μας τα προμηθεύσει η Διεύθυνση Αναδασώσεων Κεντρικής Μακεδονίας και κάθε σχολική ομάδα θα πάρει περίπου 2-8 δέντρα ανάλογα με τον αριθμό των μαθητών που συμμετέχουν, τη διαθεσιμότητα ελεύθερου χώρου στη σχολική αυλή αλλά και τον τελικό αριθμό φυτών που θα μας διαθέσει η Διεύθυνση Αναδασώσεων. Λεπτομέρειες για το πώς θα πάρετε τα φυτά θα ακολουθήσουν σε επόμενο έγγραφό μας. Επίσης θα ζητήσουμε τη συνδρομή των Δήμων που ανήκουν οι σχολικές μονάδες που συμμετέχουν στη δράση ώστε να βοηθήσουν στο βαθμό που μπορούν.

Σας στέλνουμε την αφίσα της δράσης για την περιοχή μας την οποία μπορείτε να τυπώσετε και να αναρτήσετε στη τάξη – σχολείο σας.

Τέλος, για λόγους τεκμηρίωσης της δράσης παρακαλούμε θερμά να αποστείλετε άμεσα στην ηλεκτρονική δ/νση: **kpekordeliou@gmail.com** **και με θέμα ΔΕΝΤΡΑ** συμπληρωμένη την συνημμένη κατάσταση μαθητών που επισυνάπτεται.

Παρακαλούμε να ενημερωθούν οι εκπαιδευτικοί του σχολείου σας.

|  |  |  |  |  |
| --- | --- | --- | --- | --- |
|  | Συν. 1. Αφίσα δράσης2. Κατάσταση μαθητών

|  |
| --- |
| **Η Διευθύντρια** **της Δ.Ε. Ανατολικής Θεσσαλονίκης** |
|  |
| **Δρ. Ζωή Βαζούρα****Φιλόλογος** |

 |

**ΠΙΝΑΚΑΣ 1: ΠΙΝΑΚΑΣ ΑΠΟΔΕΚΤΩΝ**

**ΣΧΟΛΕΙΑ Δ/ΝΣΗΣ ΔΕ ΑΝΑΤΟΛΙΚΗΣ ΘΕΣΣΑΛΟΝΙΚΗΣ ΠΟΥ ΣΥΜΜΕΤΕΧΟΥΝ ΣΤΗ ΔΡΑΣΗ**

Σχολικές μονάδες ΔΔΕ Ανατολικής Θεσσαλονίκης

|  |  |  |  |  |  |
| --- | --- | --- | --- | --- | --- |
| **Α/Α** | **Σχολική μονάδα** | **Διεύθυνση Εκπαίδευσης** | **Τάξη/Τμήμα** | **Ονοματεπώνυμο/α Υπεύθυνου/ων Εκπαιδευτικού/ών** | **Αριθμός μαθητών** |
| 1 | 8ο Γυμνάσιο Θεσσαλονίκης | ΔΔΕ Ανατ. Θεσ/κης | Γ | Δεληνάσιου Κυριακή, Μαρινάκης Νικόλαος | 100 |
| 2 | 3ο Γυμνάσιο Χαριλάου | ΔΔΕ Ανατ. Θεσ/κης | Γ |  Νικολαΐδης Νικόλαος, Βελισκιώτη Σταματία | 100 |
| 3 | 1ο Γυμνάσιο Τούμπας | ΔΔΕ Ανατ. Θεσ/κης | Α ΤΑΞΗ | ΝΑΣΤΟΥΛΑΣ ΔΗΜΗΤΡΙΟΣ, ΣΑΒΒΟΥΛΙΔΟΥ ΞΑΝΘΙΠΠΗ | 20 |
| 4 | 1ο Γυμνάσιο Θέρμης | ΔΔΕ Ανατ. Θεσ/κης | Β- (Β1-Β6) | ΠΑΠΑΔΟΠΟΥΛΟΥ ΖΗΝΟΒΙΑ, ΚΥΡΙΤΣΗΣ ΓΕΩΡΓΙΟΣ | 12 |
| 5 | 2ο ΓΕΛ Θέρμης "Γιώργος Ιωάννου" | ΔΔΕ Ανατ. Θεσ/κης | Α1 | ΛΕΩΝΗ ΕΛΕΝΗ,ΤΣΙΟΝΚΗΣ ΑΘΑΝΑΣΙΟΣ | 15 |
| 6 | 1ο ΕΕΕΕΚ Θέρμης | ΔΔΕ Ανατ. Θεσ/κης | Στ΄ | Ειρήνη Σοϊλεμέζη, Βασιλείου Κωνσταντίνος | 08 |
| 7 | 6ο Γυμνάσιο Καλαμαριάς | ΔΔΕ Ανατ. Θεσ/κης | Β3 | Τσανανά  Ευγενία,   Συμεωνίδη Ειρήνη                                               | 25 |
| 8 | 2ο Γυμνάσιο Τούμπας | ΔΔΕ Ανατ. Θεσ/κης | Γ2 | Γυλού Μελαχροινή, Σακελλαριάδη Ευγενία, Κωνσταντοπούλου Ελισάβετ | 18 |
| 9 | ΓΕΛ Χορτιάτη | ΔΔΕ Ανατ. Θεσ/κης | Α3 | ΤΣΑΚΙΡΗΣ ΕΥΣΤΡΑΤΙΟΣ, ΜΑΓΓΑΝΑ ΜΑΡΙΑ | 15 |
| 10 | 31ο Γυμνάσιο Θεσσαλονίκης | ΔΔΕ Ανατ. Θεσ/κης | ΟΜΑΔΑ ΠΕΡΒΑΛΛΟΝΤΙΚΗΣ ΕΚΠ/ΣΗΣ | ΚΑΡΑΤΣΑΛΗΣ ΕΜΜΑΝΟΥΗΛ, ΜΠΕΛΛΟΥ ΕΛΕΝΗ ,  ΡΕΚΚΑ ΣΟΥΛΤΑΝΑ | 26 |
| 11 | 4ο ΓΕΛ Θεσσαλονίκης | ΔΔΕ Ανατ. Θεσ/κης | Β | Λαζάρου Παυλίδου Ελένη, Κωτούλα Άννα | 28 |
| 12 | Αριστοτέλειο Κολλέγιο | ΔΔΕ Ανατ. Θεσ/κης | Α1,Α2,Α3 | Αλεξία Χατζησπύρογλου, Βασιλική Καναράκη | 85 |
| 13 | 11ο Γυμνάσιο Θεσσαλονίκης | ΔΔΕ Ανατ. Θεσ/κης | Γ2, Α1, Α3 | Σταυρή Γαρυφαλλιά, Θάνου Δέσποινα | 12 |
| 14 | Πειραματικό Σχολείο Πανεπιστημίου Θεσσαλονίκης | ΔΔΕ Ανατ. Θεσ/κης | Γ2 Γυμνασίου | ΚΩΝΣΤΑΝΤΙΝΟΣ ΦΡΑΓΚΑΤΖΗΣ, ΕΛΕΝΗ ΡΩΣΣΙΟΥ, ΚΥΡΙΑΚΟΥΛΑ ΜΑΛΙΑΡΑ | 26 |
| 15 | 4ο Γυμνάσιο Τούμπας | ΔΔΕ Ανατ. Θεσ/κης | Α2 | ΓΕΩΡΓΙΟΥ ΜΑΡΙΑ, ΠΑΥΛΟΥ ΠΟΛΥΞΕΝΗ, ΣΛΑΒΟΥΔΗ ΒΑΣΙΛΙΚΗ | 17 |
| 16 | 27ο ΓΕΛ Θεσσαλονίκης | ΔΔΕ Ανατ. Θεσ/κης | Β3 | Χαρίση Γεωργία, Κρομμύδας Αθανάσιος | 27 |
| 17 | 4ο Γυμνάσιο Καλαμαριάς | ΔΔΕ Ανατ. Θεσ/κης | Β2, Β4 | Κουπουεριάδου Ελισάβετ, Κελιαφάνου Κατερίνα | 47 |
| 18 | 9ο Γυμνάσιο Καλαμαριάς | ΔΔΕ Ανατ. Θεσ/κης | Μεικτή Ομάδα περιβαλλοντικής εφημερίδας | Βασιλειάδου Κυριακή, Γκανίδου Δέσποινα, Τσεχελίδου Παναγιώτα, Καλογιαννίδου Δέσποινα, Μπουλάκη Ειρήνη | 37 |
| 19 | 9ο Γυμνάσιο Καλαμαριάς | ΔΔΕ Ανατ. Θεσ/κης | Α, Β, Γ | ΜΑΡΙΑ ΘΕΜΕΛΗ, Σουσάνα Ξιούφη , Μαριάνθη Παπαδοπούλου | 20 |
| 20 | 1ο Γυμνάσιο Καλαμαριάς | ΔΔΕ Ανατ. Θεσ/κης | B2 | Βαλσάμη  Θεοδώρα, Δουβαντζή  Ευαγγελία, Λαμπριανίδου Λεονάρδα | 22 |

**ΠΙΝΑΚΑΣ 2. ΣΥΝΕΡΓΑΖΟΜΕΝΟΙ ΕΚΠΑΙΔΕΥΤΙΚΟΙ ΦΟΡΕΙΣ 2022 – 2023.**

|  |  |  |  |
| --- | --- | --- | --- |
| **Α/Α** | **Κέντρα Εκπαίδευσης για το Περιβάλλον και την Αειφορία (ΚΕΠΕΑ)** |  **Διευθύνσεις Δευτεροβάθμιας Εκπαίδευσης (ΔΔΕ)** | **Διευθύνσεις Πρωτοβάθμιας Εκπαίδευσης (ΔΠΕ)** |
| 1 | ΚΕΠΕΑ Ανατολικού Ολύμπου | ΔΔΕ Ανατολικής Θεσσαλονίκης | ΔΠΕ Α Αθήνας |
| 2 | ΚΕΠΕΑ Βελβεντού-Σιάτιστας | ΔΔΕ Αργολίδας | ΔΠΕ Ανατολικής Αττικής |
| 3 | ΚΕΠΕΑ Ελευθερίου Κορδελιού & Βερτίσκου | ΔΔΕ Αχαΐας | ΔΠΕ Ανατολικής Θεσσαλονίκης |
| 4 | ΚΕΠΕΑ Θέρμης | ΔΔΕ Δράμας | ΔΠΕ Αργολίδας |
| 5 | ΚΕΠΕΑ Καλαμάτας | ΔΔΕ Δυτικής Αττικής | ΔΠΕ Αρκαδίας |
| 6 | ΚΕΠΕΑ Καστοριάς | ΔΔΕ Ημαθίας | ΔΠΕ Αχαΐας  |
| 7 | ΚΕΠΕΑ Κιλκίς | ΔΔΕ Ιωαννίνων | ΔΠΕ Γ Αθήνας |
| 8 | ΚΕΠΕΑ Μαρώνειας  | ΔΔΕ Κορινθίας | ΔΠΕ Δυτικής Αττικής |
| 9 | ΚΕΠΕΑ Μεσολογγίου  | ΔΔΕ Κυκλάδων | ΔΠΕ Δυτικής Θεσσαλονίκης |
| 10 | ΚΕΠΕΑ Νάουσας | ΔΔΕ Πειραιά | ΔΠΕ Ηλείας |
| 11 | ΚΕΠΕΑ Ποροΐων | ΔΔΕ Ρεθύμνου | ΔΠΕ Κοζάνης |
| 12 |  | ΔΔΕ Χανίων | ΔΠΕ Κορινθίας |
| 13 |  |  | ΔΠΕ Μαγνησίας  |
| 14 |  |  | ΔΠΕ Πειραιά |
| 15 |  |  | ΔΠΕ Πιερίας |
| 16 |  |  | ΔΠΕ Σάμου |